section_heading: Stara Hrvatska
paragraph_text: Izneseno shvaćanje spomenutih autora u istom smislu, u konkretnom primjeru, po nekima nije točno. Oznaka "megale" u DAI nema značenje prostorne veličine. To nije velika Hrvatska nego stara, prva Hrvatska iz koje su Hrvati iselili i te je pojmove do sada najpotpunije protumačio Martin Kuzmić. On je naveo 24 primjera, i od toga 22 primjera iz vrela raznih pisaca koji potvrđuju da megale znači stara, starija, prva. Ti primjeri, koje on navodi, dokazuju da grč. μέγας μεγάλη znači stari, stara, starija, stariji, a ne veliki, velika. Oznaka μέγας, μικρός u značenju "stariji, mlađi" mogla je nastati samo kod Latino-Bizantinaca. Može se reći, da su od Bizantinaca potekli naslovi Karlo Veliki (742.−814.) i slični, u značenju "stariji", "prvi" itd. (= oznaka vremena), a danas se to više ne zna, pa se kod naslova "veliki" doista misli na "veličinu".<ref>Kuzmić 1930, str. 203–216. Imre Boba također navodi da pridjev "megale" u kontekstu Porfirogenetova pisanja ne znači velik, nego stari, stariji ili nekadašnji, raniji,<ref>Boba 1986, str. 77. a isto zaključuje i Martin Eggers.<ref>Eggers 1995, str. 110, 341. Prema tome nije točan prijevod sporne rečenice u DAI: Velika Hrvatska koju i Bijelom zovu. Točan prijevod ove rečenice glasi: Stara Hrvatska koju i Bijelom zovu.<ref>U njemačkom izdanju DAI dovodi se u bilješci riječ megalos s pojmom star (alt). Belke, Soustal 1995, str. 171.